V L Á D A     S L O V E N S K E J    R E P U B L I K Y

NÁVRH   
UZNESENIA VLÁDY  SLOVENSKEJ  REPUBLIKY

k návrhu na prevzatie štátnej záruky vládou SR za bankový úver na financovanie environmentálnych projektov zo zdrojov Nordic Investment Bank pre Slovenskú záručnú a rozvojovú banku, a. s.

Zo dňa:

Predkladateľ: 	podpredseda vlády a minister financií SR

Podnet:	iniciatívny

Stupeň utajenia:

Vláda
A.      s ú h l a s í

A.1.   s prevzatím štátnej záruky za bankový úver na financovanie environmentálnych projektov zo zdrojov Nordic Investment Bank vo výške 10 mil. EUR;

A.2  s návrhom Záručnej zmluvy medzi Slovenskou republikou a Nordic Investment Bank (ďalej Záručná zmluva).

B.    s p l n o m o c ň u j e
podpredsedu vlády a ministra financií
a ako alternáta štátneho tajomníka Ministerstva financií SR
B.1.    podpísať „Záručnú zmluvu“ v mene SR v prospech Nordic Investment Bank za splatenie bankového úveru na financovanie environmentálnych projektov vo výške 10 mil. EUR. 

C.    u k l a d á
podpredsedovi vlády a ministrovi financií  
a ako alternátovi štátnemu tajomníkovi Ministerstva financií SR
C.1.    pred termínom prevzatia štátnej záruky za predmetný zahraničný bankový úver uzatvoriť Zmluvu o podmienkach ručenia medzi SR a  Slovenskou záručnou a rozvojovou bankou, a. s. ako žiadateľom v zmysle zákona č. 386/2002 Z. z. za poskytnutý zahraničný bankový úver v  znení neskorších zmien a doplnkov;

		     do 31. 12. 2003
 
podpredsedovi vlády a ministrovi financií a ako alternátovi štátnemu tajomníkovi Ministerstva financií SR

C.2.    prevziať štátnu záruku za bankový úver v celej výške 10 mil. EUR poskytnutý od  Nordic Investment Bank so sídlom v Helsinkách, ktorý  je určený pre Slovenskú záručnú a rozvojovú banku;
                                                     do 31. 12. 2003
podpredsedovi vlády a ministrovi spravodlivosti 
a  ako alternát štátna tajomníčka Ministerstva spravodlivosti SR
C.3.        vystaviť na základe požiadavky Nordic Investment Bank osvedčenie o právnej záväznosti (Legal Opinion) záruky vlády SR za bankový úver od Nordic Investment Bank pre Slovenskú záručnú a rozvojovú banku, a. s.;
                                                       do 31. 12. 2003

ministrovi zahraničných vecí
C.4.       vystaviť na základe požiadavky Nordickej investičnej banky splnomocnenie (Power of Attorney) pre podpredsedu vlády a ministra financií a ako alternáta štátneho tajomníka Ministerstva financií SR na podpísanie „Záručnej zmluvy“.

Vykonajú:	podpredseda vlády a minister financií SR
		ako alternát štátny tajomník Ministerstva financií SR
		podpredseda vlády a minister spravodlivosti SR
		ako alternát štátna tajomníčka Ministerstva spravodlivosti SR
		minister zahraničných vecí SR
Na vedomie:	predseda predstavenstva a generálny riaditeľ Slovenskej záručnej a rozvojovej banky, a. s.